
Jedna žena je jedanput izašla u posjetu svojoj prijateljici poslije ikindija-namaza, a imala je u kući nekoliko djece raznog uzrasta. Dok je ona bila odsutna, jedno manje dijete od četiri godine izašlo je iz kuće i palo u rupu pored komšijinih vrata. Dijete je na mjestu ostalo mrtvo, jer je ulica u kojoj je stanovala njegova porodica bila renovirana od strane jedne firme koja je kopala kanale. Treba naglasiti da je to isto dijete mnogo puta izlazilo sa svojom braćom i vršnjacima i igralo se u blizini kanala, i to da firma nije postavila nikakvu zaštitu na kanal, kao i to da su radnici u to vrijeme izvodili radove, ali nisu uspjeli spasiti dijete od topljenja, jer ih je Allahova odredba (***[kader](https://pitajucene.com/search/kader/questions/ "Pretraži pitanja o kaderu")***) pretekla. Majka djeteta pita da li je ona dužna iskupiti se postom ili nečim drugim za smrt djeteta, odgovorite nam Allah vas dobrim nagradio!


* 
* 
* 
* 
* 
* 
* 

 
Da li je majka dužna iskupiti se za smrt djeteta uzrokovanu padom?

Budući da majka nije napravila nikakav propust, niti je dijete sama izvela na ulicu i do iskopanih kanala, ona onda ne snosi nikakvu odgovornost, jer adet je da žene izlaze iz kuće, a da djeca ostaju. Međutim, ako je ona napravila propust i izvela dijete na ulicu, a uz njega nema nikoga, ko će se o njemu brinuti da ne padne u kanal, ona bi tada bila odgovorna i bila bi dužna postiti dva mjeseca uzastopno, jer je njena obaveza da se brine o djeci u pogledu dunjaluka, kao što se o njima brine u pogledu ahireta.69 (Šejh Salih b. Usejmin)


69 Fetava menari-l-islam (3/632-633).


\_\_\_\_\_\_\_\_\_\_\_\_


Iz knjige “Fetve i propisi vezani za djecu”  

Naslov originala: “FETAVA VE AHKAM HASSA BI-T-TIFL”  

Autor: ***[Jusuf b.Muhammed b.Ibrahim el-Atik](https://pitajucene.com/search/Jusuf+b.Muhammed+b.Ibrahim+el-Atik/answers/ "Pretraži odgovore od šejh Jusuf b.Muhammed b.Ibrahim el-Atik")***


Preuzmite pdf knjigu na ovom linku:  

<https://pitajucene.com/wp-content/uploads/2019/11/Fetve-i-propisi-vezani-za-djecu.pdf>


